CELEX: 32005R1039
Language: fi
Date: 2005-06-21 00:00:00
Title: Neuvoston asetus (EY) N:o 1039/2005, annettu 21 päivänä kesäkuuta 2005, asetuksen (ETY) N:o 1907/90 muuttamisesta munien merkitsemisen osalta

5.7.2005   
            
            
               FI
            
            
               Euroopan unionin virallinen lehti
            
            
               L 172/1
            
         NEUVOSTON ASETUS (EY) N:o 1039/2005,
   annettu 21 päivänä kesäkuuta 2005,
   asetuksen (ETY) N:o 1907/90 muuttamisesta munien merkitsemisen osalta
   EUROOPAN UNIONIN NEUVOSTO, joka
   ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (1) ja erityisesti sen 2 artiklan 2 kohdan,
   ottaa huomioon komission ehdotuksen,
   sekä katsoo seuraavaa:
   
               (1)
            
            
               Paikallisessa torikaupassa myytäviin muniin on 1 päivästä heinäkuuta 2005 alkaen leimattava tuottajan tunnusnumeron ja tuotantotavan ilmaiseva koodi tietyistä munien kaupan pitämisen vaatimuksista 26 päivänä kesäkuuta 1990 annetun neuvoston asetuksen (ETY) N:o 1907/90 (2) 7 artiklan 1 kohdan a alakohdan mukaisesti. Tämä vaatimus saattaa eräissä jäsenvaltioissa aiheuttaa vaikeuksia pienille tuottajille, joiden tulot ovat vähäiset ja joiden munien tuotannossa on usein kyse ainoastaan täydentävästä toiminnasta. Koska mahdollisuus myydä syötäviksi tarkoitettuja munia paikallisilla markkinoilla on näille tuottajille taloudellisesti ja sosiaalisesti erittäin tärkeä, on katsottava aiheelliseksi antaa jäsenvaltioille lupa vapauttaa nämä tuottajat merkintää koskevasta vaatimuksesta. Sen vuoksi on syytä säätää tätä koskevasta poikkeuksesta munien tuottajien osalta, joiden tilalla on enintään 50 munivaa kanaa.
            
         
               (2)
            
            
               Asian kiireellisyys huomioon ottaen on ehdottoman välttämätöntä myöntää poikkeus Euroopan unionista tehdyn sopimuksen ja Euroopan yhteisöjen perustamissopimusten liitteenä olevan kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa tarkoitettuun kuuden viikon määräaikaan.
            
         
               (3)
            
            
               Asetus (ETY) N:o 1907/90 olisi sen vuoksi muutettava,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 1907/90 2 artiklan 3 kohdan viimeinen alakohta seuraavasti:
   
      ”Muniin, jotka tuottaja myy paikallisessa torikaupassa, on kuitenkin merkittävä 7 artiklan 1 kohdan a alakohdan mukainen koodi. Jäsenvaltiot voivat vapauttaa tästä velvoitteesta sellaiset munantuottajat, joiden tilalla on enintään 50 munivaa kanaa, edellyttäen, että munat myydään paikallisessa torikaupassa tuotantoalueella kyseisessä jäsenvaltiossa ja että tilan nimi ja osoite ilmoitetaan myyntipaikalla.”
   
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä heinäkuuta 2005.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 21 päivänä kesäkuuta 2005.
      
         
            Neuvoston puolesta
         
         
            Puheenjohtaja
         
         F. BODEN
      
   
   
      (1)  EYVL L 282, 1.11.1975, s. 49. Asetus sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).
   
      (2)  EYVL L 173, 6.7.1990, s. 5. Asetus sellaisena kuin se on viimeksi muutettuna asetuksella (EY) N:o 2052/2003 (EUVL L 305, 22.11.2003, s. 1).